Boer beroof en aangerandDie Vrystaatse polisie is op soek na drie mans wat ŉ boer van Vredefort beroof en aangerand het op sy plaas. Mahlomola Karedi, ŉ polisiewoordvoerder, het aan die SABC gesê dat die boer Saterdagoggend gereed gemaak het om sy plaashuis te verlaat toe drie gewapende mans hom aangeval het. “Hy is aangerand en vasgemaak en het ander ligte beserings opgedoen.” Die aanvallers het met meubels, twee vuurwapens en die boer se bakkie gevlug. Die polisie ondersoek ŉ saak van gewapende roof.